CELEX: 32019D0872
Language: et
Date: 2019-03-26 00:00:00
Title: Komisjoni rakendusotsus (EL) 2019/872, 26. märts 2019, Euroopa Maaelu Arengu Põllumajandusfondist (EAFRD) 2018. eelarveaastal rahastatud Ühendkuningriigi makseasutuste kulude raamatupidamisarvestuse kontrollimise ja heakskiitmise kohta (teatavaks tehtud numbri C(2019) 2358 all)

28.5.2019   
               
               
                  ET
               
               
                  Euroopa Liidu Teataja
               
               
                  L 140/98
               
            
         KOMISJONI RAKENDUSOTSUS (EL) 2019/872,
         26. märts 2019,
         Euroopa Maaelu Arengu Põllumajandusfondist (EAFRD) 2018. eelarveaastal rahastatud Ühendkuningriigi makseasutuste kulude raamatupidamisarvestuse kontrollimise ja heakskiitmise kohta
         
            
               (teatavaks tehtud numbri C(2019) 2358 all)
            
         
         (Ainult ingliskeelne tekst on autentne)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1306/2013 ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008, (1) eriti selle artiklit 51,
         olles konsulteerinud põllumajandusfondide komiteega
         ning arvestades järgmist:
         
                     (1)
                  
                  
                     Määruse (EL) nr 1306/2013 artikli 51 kohaselt peab komisjon enne asjaomasele eelarveaastale järgneva aasta 31. maid kontrollima kõnealuse määruse artiklis 7 osutatud makseasutuste raamatupidamisarvestust ja kiitma selle heaks liikmesriikide esitatud raamatupidamise aastaaruannete ja nende kontrollimiseks ja heakskiitmiseks lisatud vajaliku teabe ning raamatupidamisaruannete terviklikkust, täpsust ja õigsust käsitleva auditiarvamuse põhjal.
                  
               
                     (2)
                  
                  
                     Vastavalt määruse (EL) nr 1306/2013 artiklile 39 algab põllumajanduses eelarveaasta 16. oktoobril aastal N-1 ja lõpeb 15. oktoobril aastal N. Et viia vastavusse Euroopa Maaelu Arengu Põllumajandusfondi (EAFRD) ja Euroopa Põllumajanduse Tagatisfondi (EAGF) kulude võrdlusperioodid, tuleks 2018. eelarveaasta raamatupidamisarvestuste kontrollimisel ja heakskiitmisel võtta vastavalt komisjoni rakendusmääruse (EL) nr 908/2014 (2) artikli 11 lõikele 1 arvesse Ühendkuningriigis ajavahemikul alates 16. oktoobrist 2017 kuni 15. oktoobrini 2018 tehtud kulutusi.
                  
               
                     (3)
                  
                  
                     Kuna Ühendkuningriik on vajalikud raamatupidamisandmed juba komisjonile edastanud, on asjakohane võtta vastu asjaomane raamatupidamisarvestuse kontrollimise ja heakskiitmise otsus vastavalt määruse (EL) nr 1306/2013 artiklile 51.
                  
               
                     (4)
                  
                  
                     Rakendusmääruse (EL) nr 908/2014 artikli 33 lõike 2 teise lõiguga on ette nähtud, et kõnealuse määruse artikli 33 lõikes 1 osutatud raamatupidamisarvestuse kontrollimise ja heakskiitmise otsuse kohaselt liikmesriikidelt tagasi nõutavate või liikmesriikidele makstavate summade kindlaksmääramiseks lahutatakse asjaomasel eelarveaastal tehtud vahemaksed sama aasta kohta artikli 33 lõike 1 kohaselt kinnitatud kuludest.
                  
               
                     (5)
                  
                  
                     Pärast seda, kui Ühendkuningriik on edastanud teabe, võib komisjon pärast kõiki vajalikke kontrolle ja muudatusi teha otsuse järgmiste makseasutuste raamatupidamisaruannete terviklikkuse, täpsuse ja õigsuse kohta EAFRD rahastatud kulutuste osas: „Department of Agriculture, Environment and Rural Affairs“, „The Scottish Government Rural Payments and Inspections Directorate“ ja „Rural Payments Agency“. Komisjon on kontrollinud Ühendkuningriigi esitatud teavet ning teatanud kontrolli tulemused ja vajalikud muudatused Ühendkuningriigile enne käesoleva otsuse vastuvõtmist.
                  
               
                     (6)
                  
                  
                     Komisjon saab teha raamatupidamise aastaaruannete ja nende lisadokumentide põhjal otsuse kõnealuste makseasutuste raamatupidamise aastaaruannete täielikkuse, täpsuse ja õigsuse kohta.
                  
               
                     (7)
                  
                  
                     Ühendkuningriigi makseasutuse „Welsh Government“ esitatud teave vajab täiendavat uurimist ja seepärast ei saa tema raamatupidamisarvestust käesoleva otsusega kontrollituks lugeda ja heaks kiita.
                  
               
                     (8)
                  
                  
                     Vastavalt määruse (EL) nr 1306/2013 artikli 54 lõikele 2 peaks õigusnormide rikkumisest tingitud tagasinõudmise puudumise finantstagajärgedest 50 % katma asjaomane liikmesriik, kui tagasinõudmist ei ole toimunud nelja aasta jooksul alates tagasinõudetaotluse kuupäevast, või kaheksa aasta jooksul juhul, kui tagasinõudmine toimub liikmesriigi kohtu kaudu. Vastavalt määruse (EL) nr 1306/2013 artikli 54 lõikele 4 peavad liikmesriigid lisama komisjonile rakendusmääruse (EL) nr 908/2014 artikli 29 kohaselt esitatavasse raamatupidamise aastaaruandesse kinnitatud tabeli summadega, mis neil määruse (EL) nr 1306/2013 artikli 54 lõike 2 kohaselt tasuda tuleb. Eeskirjad, milles käsitletakse liikmesriikide kohustust anda aru tagasinõutavatest summadest, on sätestatud rakendusmääruses (EL) nr 908/2014. Rakendusmääruse (EL) nr 908/2014 II lisas on esitatud näidistabel, mida liikmesriigid peavad kasutama tagasinõutavate summade kohta teabe esitamisel. Liikmesriikide täidetud tabelite alusel peaks komisjon otsustama, millised on finantstagajärjed, kui õigusnormide rikkumisest tingitud tagasinõudmist ei ole toimunud vastavalt nelja või kaheksa aasta jooksul.
                  
               
                     (9)
                  
                  
                     Vastavalt määruse (EL) nr 1306/2013 artikli 54 lõikele 3 võivad liikmesriigid nõuetekohaselt põhjendatud juhtudel otsustada tagasinõudemenetlust mitte alustada. Sellise otsuse võib teha vaid juhul, kui juba kantud ja tõenäoliselt kantavad kulud on suuremad kui tagasinõutav summa või kui tagasinõudmine osutub võimatuks, kuna võlgnik või õigusnormide rikkumise eest juriidiliselt vastutavad isikud on asjaomase liikmesriigi õigusaktide kohaselt tunnistatud maksejõuetuks. Kui kõnealune otsus on tehtud nelja aasta jooksul alates tagasinõudetaotluse kuupäevast või kaheksa aasta jooksul juhul, kui tagasinõudmine toimub liikmesriigi kohtu kaudu, tuleks tagasinõudmise puudumise finantstagajärjed katta 100 % liidu eelarvest. Summad, mille puhul Ühendkuningriik otsustas tagasinõudemenetlust mitte alustada, ja tema otsuse põhjendused esitatakse vastavalt koondaruandes, millele on osutatud määruse (EL) nr 1306/2013 artikli 54 lõikes 4 koostoimes selle määruse artikli 102 lõike 1 punkti c alapunkti iv esimese lõiguga. Seepärast ei peaks Ühendkuningriik neid summasid katma ja need tuleb seega katta liidu eelarvest.
                  
               
                     (10)
                  
                  
                     Käesolevas otsuses tuleks arvesse võtta ka summasid, mis tuleb alles nõuda Ühendkuningriigilt tagasi määruse (EL) nr 1306/2013 artikli 54 lõike 2 kohaldamisest tulenevalt seoses EAFRD programmitöö perioodiga 2007–2013.
                  
               
                     (11)
                  
                  
                     Määruse (EL) nr 1306/2013 artikli 36 lõike 3 punkti b kohaselt ei tohi vahemaksete tegemisel ületada programmiga kaetud perioodi tarbeks ette nähtud EAFRD osaluse kogusummat. Rakendusmääruse (EL) nr 908/2014 artikli 23 lõikega 2 on ette nähtud, et kui kuludeklaratsioonide kogusumma ületab maaelu arengu programmi jaoks kavandatud kogusumma, on makstava summa ülemmääraks programmi jaoks kavandatud summa, ilma et see piiraks määruse (EL) nr 1306/2013 artikli 34 lõikes 2 sätestatud ülemmäära kohaldamist. Ülemmäära ületava summa hüvitab komisjon hiljem pärast muudetud rahastamiskavade vastuvõtmist või programmiperioodi lõppedes.
                  
               
                     (12)
                  
                  
                     Määruse (EL) nr 1306/2013 artikli 51 kohaselt ei tohiks käesolev otsus piirata komisjoni edasiste otsuste tegemist selle kohta, et jätta liidupoolsest rahastamisest välja kulud, mis ei ole kantud kooskõlas liidu eeskirjadega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Käesolevaga on kontrollitud ja kiidetud heaks Ühendkuningriigi makseasutuste „Department of Agriculture, Environment and Rural Affairs“, „The Scottish Government Rural Payments and Inspections Directorate“ ja „Rural Payments Agency“ 2018. eelarveaasta raamatupidamisarvestused, mis käsitlevad Euroopa Põllumajanduse Tagatisfondi (EAGF) rahastatud kulusid.
            I lisas on esitatud summad, mis käesoleva otsuse kohaselt nõutakse Ühendkuningriigilt tagasi või makstakse Ühendkuningriigile maaelu arengu iga programmi raames.
         
         
            Artikkel 2
            Ühendkuningriigi makseasutuse „Welsh Government“ raamatupidamisarvestus, mis on esitatud II lisas ja käsitleb 2018. eelarveaastal EAFRD poolt seoses maaelu arengu programmidega rahastatud kulusid, mis kuuluvad 2014.–2020. aasta programmiperioodi alla, jäetakse käesolevast otsusest välja ning nende kontrollimise ja heakskiitmise otsus tehakse hiljem.
         
         
            Artikkel 3
            Käesoleva otsuse III lisas on esitatud määruse (EL) nr 1306/2013 artikli 54 lõike 2 kohaldamisest tulenevalt Ühendkuningriigilt seoses EAFRD programmitöö perioodidega 2014–2020 ja 2007–2013 sisse nõutavad summad.
         
         
            Artikkel 4
            Käesolev otsus ei piira selliste vastavuskontrolli käsitlevate otsuste tegemist tulevikus, mida komisjon võib teha vastavalt määruse (EL) nr 1306/2013 artiklile 52, et jätta liidupoolsest rahastamisest välja kulud, mis ei ole kantud kooskõlas liidu õigusnormidega.
         
         
            Artikkel 5
            Käesolev otsus on adresseeritud Suurbritannia ja Põhja-Iiri Ühendkuningriigile.
         
         
            Brüssel, 26. märts 2019
            
               
                  Komisjoni nimel
               
               
                  komisjoni liige
               
               Phil HOGAN
            
         
         
            (1)  ELT L 347, 20.12.2013, lk 549.
         
            (2)  Komisjoni 6. augusti 2014. aasta rakendusmäärus (EL) nr 908/2014, milles sätestatakse Euroopa Parlamendi ja nõukogu määruse (EL) nr 1306/2013 rakenduseeskirjad seoses makse- ja muude asutustega, finantsjuhtimisega, raamatupidamisarvestuse kontrollimise ja heakskiitmisega, kontrollieeskirjadega, tagatistega ja läbipaistvusega (ELT L 255, 28.8.2014, lk 59).
      
      
         
            I LISA
            
               EAFRD KONTROLLITUD JA HEAKS KIIDETUD KULUD SEOSES MAAELU ARENGU PROGRAMMIGA 2018. EELARVEAASTAKS
            
            LIIKMESRIIGILT IGA PROGRAMMI PUHUL TAGASI NÕUTAVAD VÕI TALLE MAKSTAVAD SUMMAD
            
               Aastateks 2014–2020 kinnitatud programmid, mille kulud on EAFRD-le deklareeritud
            
            
                        (eurodes)
                     
                  
                        LIIKMESRIIK
                     
                     
                        CCI
                     
                     
                        Kulud 2018
                     
                     
                        Parandused
                     
                     
                        Kokku
                     
                     
                        Ühekordselt kasutatavad summad
                     
                     
                        2018. eelarveaastal kontrollitud, heaks kiidetud ja kinnitatud summa
                     
                     
                        Liikmesriigile eelarveaasta eest hüvitatud vahemaksed
                     
                     
                        Liikmesriigilt tagasi nõutavad (–) või liikmesriigile makstavad (+) summad
                     
                  
                         
                     
                     
                         
                     
                     
                        i
                     
                     
                        ii
                     
                     
                        iii = i + ii
                     
                     
                        iv
                     
                     
                        v = iii – iv
                     
                     
                        vi
                     
                     
                        vii = v – vi
                     
                  
                        UK
                     
                     
                        2014UK06RDRP001
                     
                     
                        341 029 324,58 
                     
                     
                        0,00
                     
                     
                        341 029 324,58 
                     
                     
                        0,00
                     
                     
                        341 029 324,58 
                     
                     
                        340 987 294,18 
                     
                     
                        42 030,40 
                     
                  
                        UK
                     
                     
                        2014UK06RDRP002
                     
                     
                        17 901 684,45 
                     
                     
                        0,00
                     
                     
                        17 901 684,45 
                     
                     
                        0,00
                     
                     
                        17 901 684,45 
                     
                     
                        17 901 330,80 
                     
                     
                        353,65
                     
                  
                        UK
                     
                     
                        2014UK06RDRP003
                     
                     
                        127 217 147,23 
                     
                     
                        0,00
                     
                     
                        127 217 147,23 
                     
                     
                        0,00
                     
                     
                        127 217 147,23 
                     
                     
                        127 388 490,41 
                     
                     
                        – 171 343,18 
                     
                  
      
      
         
            II LISA
            
               MAKSEASUTUSTE RAAMATUPIDAMISARVESTUSE KONTROLLIMINE JA HEAKSKIITMINE
            
            2018. EELARVEAASTA – EAFRD
            
               Nende makseasutuste loetelu, mille raamatupidamisarvestus on otsusest välja jäetud ning mille kontrollimise ja heakskiitmise kohta tehakse otsus hiljem
            
            
                        Liikmesriik
                     
                     
                        Makseasutus
                     
                     
                        Programm
                     
                  
                        Ühendkuningriik
                     
                     
                        Walesi valitsus
                     
                     
                        2014UK06RDRP004
                     
                  
      
      
         
            III LISA
            
               MAKSEASUTUSTE RAAMATUPIDAMISARVESTUSE KONTROLLIMINE JA HEAKSKIITMINE
            
            2018. EELARVEAASTA – EAFRD
            
               Korrektsioonid vastavalt määruse (EL) nr 1306/2013 artikli 54 lõikele 2
            
            
                         
                     
                     
                         
                     
                     
                        2014.–2020. aasta programmitöö perioodiga seotud korrektsioonid
                     
                     
                        2007.–2013. aasta programmitöö perioodiga seotud korrektsioonid
                     
                  
                        Liikmesriik
                     
                     
                        Vääring
                     
                     
                        Omavääringus
                     
                     
                        Eurodes
                     
                     
                        Omavääringus
                     
                     
                        Eurodes
                     
                  
                        UK (*1)
                        
                     
                     
                        Inglise nael
                     
                     
                        —
                     
                     
                        —
                     
                     
                        48 141,99 
                     
                     
                        —
                     
                  
               (*1)  Nende makseasutuste puhul, kelle raamatupidamisarvestus jäetakse otsusest välja, kohaldatakse artikli 54 lõikes 2 osutatud vähendamist siis, kui raamatupidamisarvestus esitatakse kontrollimiseks ja heakskiitmiseks.